Aðalfundur Sörla, Kvennadeild

Kynning: Gerður Stefánsdóttir

Konur í Sörla kölluðu saman til fundar haustið 2017 um mögulega stofnun kvennadeildar. Þátttakendur lýstu yfir eindregnum áhuga á að stofna kvennadeild innan félagsins. Megin markmið þess var að tengja saman konur innan félagsins og með því móti efla og styrkja samstarf og samhug kvenna og efla hver aðra á ýmsum sviðum. Einhugur var um að kvennadeildin væri ekki kaffi eða kökunefnd félagsins.

Starfið hófst á yfirveguðum og léttum sniðgangi inn í veturinn og reynt var að fikra sig áfram með áherslur og áhuga hjá konum. Kvennadeildin sem slík stóð fyrir eftirfarandi uppákomum:

1. Hugarþjálfun og markmiðasetning. Þann 10. janúar 2018 fjallaði Hinriki Sigurðson um mátt hugarfarsins og hvernig það stjórnar árangri okkar í lífi og starfi. Nálgaðist hann efnið með fjölbreyttum hætti í leik og starfi, í uppeldi barna okkar, þjálfun hesta og ekki síst áhrif á okkur sjálf, Námskeiðið var afar vel sótt en um 45 manns mættu á fundinn og gerðu afar góðan róm að. Á þennan fund mættu bæði karlar og konur eins og boðið var upp á í auglýsingu um fundinn.
2. Súpufundur & kynning. Haldin var súpufundur 7. febrúar. Ótrúlega margar konur mættu í ljósi þess að verður og færð var nokkuð strembin, áætlaður fjöldi var um 30 konur. Birna Baldursdóttir frá Hvanneyri mætti á staðinn og hélt erindi um Erfðlindasetur Landbúnaðarháskóla Íslands. Erindið vakti lukku, spurningar hrönnuðust upp og langar umræður urðu að erindi loknu. Borin var fram dýrindis súpa frá Kjötkompaníinu, brauð og gafst konum kostur á að kaupa sér rauðvíns- eða hvítvínsglas með.
3. „Kvennareiðtúr á spjallhraða“ var þann 14. Mars. Kakó og kleinur í áningu. Því miður mættu fáar konur á atburðinn en það spillti ekki gleðinni. Mæltist þetta vel fyrir.

Upphaflega voru kosnar voru 9 konur í fyrsta hópinn með það að markmiði að endurspegla fjölbreyttan hóp kvenna. Misjafnlega annasamt var hjá þeim, eins og gengur og gerist. Hafa þær sem báru uppi starfið s.l. vetur gefið kost á sér aftur.

Þær sem verða í forsvari 2018 – 2019 eru.

Gerður Stefánsdóttir (formaður), Ásta Snorradóttir, Guðný Einarsdóttir og Lilja Bolladóttir.